O MiG-15 estió un d'os primers avions de combate exitosos en incorporar alas en sayeta pa aconseguir altas velocidatz transonicas. En o combate en a Guerra de Coreya, superó a os avions de combate d'ala dreita, que fuoron relegados en gran medida a papers d'ataque a tierra, y fuoron rapidament contrarrestaus por o semellant F-86 Sabre norteamericán d'ala baleyada. Quan se refinó en o MiG-17 mas abanzau, o disenyo basico tornaría a sorprender a Occidente quan resultó efectivo contra cazas supersonicos como o Republic F-105 Thunderchief y o McDonnell Douglas F-4 Phantom II en a Guerra de Vietnam d'o decenio de 1960. Se creye que o MiG-15 estió un d'os avions a reacción mas producius con mas de 13.000 fabricaus. A producción extranchera autorizada puede haber elevau o total de producción a quasi 18.000.  O MiG-15 remaneix en servicio con a Fuerza Aeria de l'Exercito Popular de Coreya como entrenador abanzau.